**ŠIAULIŲ MIESTO SAVIVALDYBĖ**

**ŠIAULIŲ MIESTO SAVIVALDYBĖS JAUNIMO REIKALŲ TARYBOS**

**POSĖDŽIO PROTOKOLAS**

2025-03-21 Nr. VT-27-(1.13 E)

Šiauliai

Posėdis įvyko 2025-03-19

Posėdžio trukmė: 16.00–17.30 val.

Posėdžio vieta – nuotoliu Zoom platforma.

Posėdžio pirmininkas – Malik Agamalijev

Posėdžio sekretorė – Dalia Vietienė

Dalyvavo 10 Šiaulių miesto jaunimo reikalų tarybos narių: Malik Agamalijev, Gediminas Beržinis Beržinskas, Simona Mickutė, Diana Cibulskienė, Aistė Roznytė, Arminas Stočkus, Mindaugas Valantinas, Lina Augytė, Anetė Pargaliauskaitė, Emilija Rešeliauskaitė, kvorumas yra.

Kviestiniai svečiai: VšĮ „Jaunimo asmeninio tobulėjimo centras“ direktorius Aidas Gedminas, projekto „Jungtys“ jaunimo darbuotojos Gabija Pyragaitė ir Raimonda Žilinskienė.

Nedalyvavo Egidijus Jankauskas, Dovydas Kaupys, apie nedalyvavimą pranešė el. paštu.

**DARBOTVARKĖ:**

1. Dėl VšĮ „Jaunimo asmeninio tobulėjimo centras“ prašymo (klausimą pristato kviestinis svečias VšĮ „Jaunimo asmeninio tobulėjimo centras“ direktorius Aidas Gedminas).

2. Dėl projekto „JUNGTYS“ pristatymo (klausimą pristato projekto „JUNGTYS“ atstovės).

3. Dėl SJRT 2024 m. veiklos ataskaitos patvirtinimo.

4. Dėl SJRT 2025 m. veiklos plano patvirtinimo.

5. Kiti klausimai:

5.1. Dėl Lietuvos jaunimo organizacijų tarybos organizuojamos akcijos „Atminties neištremsi“.

5.2. Dėl Nacionalinės jaunimo reikalų tarybos veiklos plano rengimo.

M. Agamlijev pasiūlė balsuoti už darbotvarkės projektą.

**NUTARTA:** Pritarti siūlomai darbotvarkei su papildomais klausimais.

Nutarta bendru sutarimu.

**1. SVARSTYTA**. Dėl VšĮ „Jaunimo asmeninio tobulėjimo centras“ prašymo.

A. Gedminas pristatė dabar esančią Jaunimo savanoriškos tarnybos įgyvendinimo situaciją ir paaiškino, kad šiuo metu savanoriauja 9 asmenys. Mentorės, kurios bendrauja su jaunuoliais, planuoja, kad I pusmetyje gali pradėti savanoriauti 10 asmenų. Vieno savanorio įkainis 70 Eur / mėn., visam 6 mėn. terminui 420 Eur. Jis pažymėjo, kad Šiaulių miesto savivaldybė skiria didžiausią finansavimą regione, savanoriauja didžiausias skaičius jaunuolių.

M. Agamalijev pasidomėjo, ar yra duomenys, kiek jaunuolių pasinaudoja 0,25 balo, stojant į aukštąsias mokyklas.

A. Gedminas paaiškino, duomenis nacionaliniu mastu renka JRA, tačiau ten nėra identifikuotos savivaldybės. Be to, aukštųjų mokyklų rektoriai kasmet gruodžio mėn. sprendžia, ar taikyti 0,25 balo, jei, pavyzdžiui, jaunuolis atlieka savanorišką tarnybą bibliotekoje ar gyvūnų globos namuose, o stoja į Lietuvos sveikatos mokslų universitetą, tačiau nusprendė dar bent 2 metus išlaikyti šią privilegiją jaunuoliams.

SJRT natriai diskutavo apie savanoriškos veiklos naudą jaunam žmogui, apie įgyjamas kompetencijas, lėšų paskirstymą tarp savivaldybių.

A. Gedminas pažymėjo, kad šiemet planuoja atlikti JST vertinimą savivaldybėje, rezultatais pasidalins su SJRT nariais. Jis taip pat informavo, kad organizuoja stovyklas „Strong in Diversity“ 14-19 metų jaunuoliams, ypač kitataučiams, iš įvairių Lietuvos miestų ir miestelių, kuriems dalyvavimas – nemokamas. Stovyklos tikslas – per bendrą patirtį ir veiklas lavinti jaunuolių komandinio darbo, demokratinio sprendimų priėmimo, kritinio informacijos vertinimo įgūdžius, didinti tarpusavio pasitikėjimą ir bendradarbiavimą ir paragino SJRT narius dalintis šia informacija.

**1. NUTARTA:**

1.1. Pritarti VšĮ „Jaunimo asmeninio tobulėjimo centro“ prašymui dėl Jaunimo savanoriškos tarnybos kofinansavimo.

1.2. Siūlyti Šiaulių miesto savivaldybės merui skirti VšĮ „Jaunimo asmeninio tobulėjimo centrui“ 5000,00 Eur JST įgyvendinimui.

**2. SVARSTYTA.** Dėl projekto „JUNGTYS“ pristatymo.

Projekto „JUNGTYS“ atstovės paaiškino, kad Jaunimo reikalų agentūra (toliau – Agentūra) ir partneriai nuo 2024 m. kovo 6 d. įgyvendina projektą „Jungtys“, kurio tikslas – mažinti neaktyvių jaunų žmonių skaičių, tikslingai dirbant su mažiau galimybių turinčiais (toliau – MGT) jaunuoliais (potencialiais NEET) bei NEET grupėje esančiais jaunuoliais, nuosekliai įgyvendinant intervencines priemones (siekiant padėti jaunuoliams sugrįžti į darbo rinką ir (ar) švietimo sistemą) bei užtikrinant prevencinių priemonių, atliepiančių konkrečių jaunų žmonių poreikius, įgyvendinimą.

Paslaugos projekte teikiamos atsižvelgiant į jaunų žmonių individualius poreikius, patirtis, situacijas ir išsikeltus tikslus, tad gauti paslaugas turės galimybę kiekvienas MGT ar NEET jaunuolis nuo 14 iki 29 m., išreiškęs poreikį, nepriklausomai nuo jų lytinės tapatybės, gyvenamos vietos, sveikatos būklės, tautybės, religinių įsitikinimų ar nuostatų. ai jaunimo reikalų agentūros ir partnerių (34 atvirųjų jaunimo centrų) įgyvendinamas vienas didžiausių socialinių projektų Lietuvoje.

Projekto „JUNGTYS“ tikslas teikti kokybiškas paslaugas jaunimui, kuris yra mažiau galimybių turintis ir neaktyvus. Tikimės, kad per visą projektą iki 2028 m. paslaugas gaus ne mažiau negu 8000 jaunų žmonių.

Šiauliuose projekto „JUNGTYS“ partneris – Šiaulių menų mokyklos atvirasis jaunimo centras (toliau – AJC). Per visą projektą (4 metus) AJC įsipareigojo į veiklas įtraukti ir kokybiškas paslaugas suteikti 240 jaunų žmonių.

Per 2024 m Šiaulių savivaldybėje (projekto sutartis pasirašyta tik 2025 m kovo 6 d.) paslaugos suteiktos 44 (38 MGT IR 6 NEET) mažiau galimybių turintiems ir neaktyviems jauniems žmonėms, tikslą pasiekė 21 jaunuolis. Paslaugos, kurių sąrašas kvietime, teikiamos visos Šiaulių miesto savivaldybės teritorijoje.

2025 m. nuo sausio iki kovo 18 d. paslaugos teikiamos 18 jaunuolių (14 MGT ir 4 NEET), tikslą pasiekė 3 jaunuoliai.

SJRT nariai klausė, su bendradarbiauja, rasdamos tikslinės grupės jaunuolius, teikė pasiūlymus, kur dar galima kreiptis, įsipareigojo viešinti informaciją savo draugų tarpe.

Klausimas išklausytas.

**3. SVARSTYTA.** Dėl SJRT 2024 m. veiklos ataskaitos patvirtinimo (pridedama).

**3. NUTARTA:**

1. Pritarti SJRT 2024 m. veiklos ataskaitai.

2. Teikti SJRT 2024 m. ataskaitą Šiaulių miesto savivaldybės tarybai.

3. Įpareigoti D. Vietienę viešinti SJRT 2024 m. veiklos ataskaitą Šiaulių miesto savivaldybės interneto svetainėje.

Nutarta bendru sutarimu.

**4. SVARSTYTA.** Dėl SJRT 2025 m. veiklos plano patvirtinimo (pridedama).

**4. NUTARTA:**

1. Pritarti SJRT 2025 m. veiklos planui.

2. Įpareigoti D. Vietienę viešinti SJRT 2025 m. veiklos planą Šiaulių miesto savivaldybės interneto svetainėje.

Nutarta bendru sutarimu.

**5. SVARSTYTA.** Kiti klausimai:

5.1. Dėl LiJOT organizuojamos akcijos „Atminties neištremsi“.

D. Vietienė informavo, kad gautas Lietuvos jaunimo organizacijų tarybos (toliau – LiJOT) kvietimas jungtis prie akcijos „Atminties neištremsi“, organizuojamos jau 10 metų birželio 14-ąją, Gedulo ir vilties dieną, kad istorija būtų gyva atmintyje ir nuo sovietų represijų nukentėjusių mūsų tautiečių vardų, pavardžių ir likimų įprasminimo iniciatyva vyktų toliau. „Atminties neištremsi“ metu per parą siekiama įgarsinti (perskaityti) kuo daugiau tremtį ir kalinimus patyrusių žmonių vardų, pavardžių bei likimų („grįžo“ / „negrįžo“ / „likimas nežinomas“). Praėjusiais metais kartu su 24 Lietuvos savivaldybėmis ir 4 Lietuvos diplomatinėmis atstovybėmis užsienyje namo sugrąžinome net 151 299 lietuvius, o 214 Lietuvos mokyklų ir švietimo įstaigų vyko specialios pamokos apie tremtį bei Gedulo ir vilties dienos minėjimo svarbą.

Šios akcijos dalimi taip pat yra ir Visuotinė tylos minutė – birželio 14 d. 11 val. 59 min.

**5.1. NUTARTA:**

5.1.1. Palaikyti Lietuvos jaunimo organizacijų tarybos kvietimą.

5.1.2. Įpareigoti Šiaulių skautus ir LMS Šiaulių padalinį koordinuoti savanorių ir mokinių savivaldų atstovus (po 10 iš kiekvienos mokyklos) įgarsinti (perskaityti) kuo daugiau tremtį ir kalinimus patyrusių žmonių vardų, pavardžių bei likimų.

Nutarta bendru sutarimu.

**5.2.** Dėl Nacionalinės jaunimo reikalų tarybos veiklos plano rengimo.

**5.2. NUTARTA:**

5.2.1. 2025-03-25 15.30 val. organizuoti susirinkimą ir bendrai LiJOT pateiktą apklausą.

5.2.2. Įpareigoti E. Rešeliauskaitę organizuoti susirinkimą (gyvai AJC ar nuotoliniu būdu).

Nutarta bendru sutarimu.

Posėdžio pirmininkas (parašas) Malik Agamalijev

Posėdžio sekretorė (parašas) Dalia Vietienė